
Ja sam prihvatila ***[islam](https://pitajucene.com/search/islam/questions/ "Pretraži pitanja o Islamu")*** prije godinu dana zahvaljujući čovjeku koji mi je danas suprug i koji je od rođenja musliman. Naime, mi smo se jednostavno obećali jedno drugom pred Allahom, s namjerom da živimo u braku. Ja sam se pokrila, klanjamo oboje; imamo i čerkicu. Ali, ja sam pročitala danas da ***[brak](https://pitajucene.com/search/Brak/questions/ "Pretraži pitanja o braku")*** nije valjan ako nije sklopljen sukladno propisima Šerijata. Molim vas recite mi živimo li nas dvoje u neispravnom braku?


* 
* 
* 
* 
* 
* 
* 

 
Molim vas recite mi živimo li nas dvoje u neispravnom braku?

Alejkum selam ve rahmetullahi ve berekatuhu! Neka Allah, džellešanuhu, nagradi Vašeg muža za trud koji je uložio pozivajući Vas u ***[islam](https://pitajucene.com/search/islam/questions/ "Pretraži pitanja o Islamu")***, neka Vas nagradi i učvrsti i neka vam podari radost pogleda u vašem djetetu.


Ako ste izostavljali ***[namaz](https://pitajucene.com/search/Namaz/questions/ "Pretraži pitanja o namazu")*** kad ste sklopili ***[brak](https://pitajucene.com/search/Brak/questions/ "Pretraži pitanja o braku")*** pa se potom pokajali (ti – prihvatajući islam, on – vraćajući se namazu i drugim propisima islama) – u tom slučaju ne morate obnavljati bračni ugovor, on je, inšallah, ispravan. Naime, Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, nije tražio da oni koji prihvate islam obnove bračne ugovore skopljene prije islama. U tom slučaju supružnici neće obnoviti bračni ugovor, bez obzira na to u kojim je okolnostima i na koji način taj isti ugovor sklopljen. U pogledu toga ne postoji razilaženje među islamskim učenjacima, kako to kaže Ibn Kudama u djelu “El-Mugni”.


Međutim, ako ste se prvo vratili islamu pa se onda, kako Vi kažete, obećali jedno drugom i stupili u brak, tad morate sklopiti novi bračni ugovor, onako kako Šerijat zahtijeva, i to što prije, jer je zabranjeno živjeti u takvoj bračnoj vezi. I obavezni ste se pokajati Svevišnjem Allahu zbog prijestupa, a Allah prima pokajanje i milostiv je. (Ovdje smo parafrazirali fetvu Stalne komisije za pravna rješenja i fetvu šejha Muhammeda el-Munedždžida.)


Na pitanje odgovorio: prof.***[Abdurrahman Kuduzović](https://pitajucene.com/search/Abdurrahman+Kuduzovi%C4%87/answers/ "Pretraži odgovore od prof. Abdurrahman Kuduzović")***


Preuzeto sa stranice <http://www.n-um.com>


